NaiveNeuron/SloPal huggingface dataset:
B. Bugár, podpredseda NR SR: (2004-03-09):
Zs. Komlósy, poslanec: Ďakujem za slovo, pán podpredseda. Vážený pán podpredseda vlády, kolegyne, kolegovia, dovoľte mi podať spoločnú správu výborov k predmetnému návrhu zákona. V mene Výboru Národnej rady Slovenskej republiky pre financie, rozpočet a menu ako gestorského výboru podávam Národnej rade Slovenskej republiky v súlade s § 79 ods. 1 zákona o rokovacom poriadku Národnej rady Slovenskej republiky v znení neskorších predpisov túto spoločnú správu výboru o prerokovaní predmetného návrhu zákona. Národná rada Slovenskej republiky uznesením č. 731 z 22. januára 2004 pridelila vládny návrh zákona, ktorým sa mení a dopĺňa zákon č. 231/1999 Z. z. o štátnej pomoci v znení neskorších predpisov a o zmene niektorých zákonov, ktorú máte ako tlač 509, týmto výborom Národnej rady: výboru Národnej rady pre financie, rozpočet a menu, ústavnoprávnemu výboru, Výboru Národnej rady pre hospodárstvo, privatizáciu a podnikanie. Uvedené výbory prerokovali predmetný návrh zákona v stanovenom termíne. Gestorsky výbor nedostal do začatia rokovania o vládnom návrhu stanoviská poslancov Národnej rady podané v súlade s § 75 ods. 2 zákona o rokovacom poriadku a k predmetnému návrhu zákona zaujali výbory Národnej rady tieto stanoviská: Odporúčanie pre Národnú radu, návrh schváliť s pozmeňujúcimi a doplňujúcimi návrhmi prijali Výbor Národnej rady pre financie, rozpočet a menu a výbor pre hospodárstvo, privatizáciu a podnikanie. Ústavnoprávny výbor neprijal platné uznesenie, nakoľko návrh uznesenia nezískal podporu potrebnej nadpolovičnej väčšiny prítomných poslancov. Z uznesení výborov vyplynuli pozmeňujúce a doplňujúce návrhy, ktoré sú uvedené v časti 4 písomnej formy spoločnej správy, spolu je ich 15, pričom gestorsky výbor odporúča schváliť body - a teda aj ja budem navrhovať spoločne hlasovať o týchto bodoch - 1, 3, 6 - 15 a neschváliť body 2, 4 a 5. Gestorsky výbor na základe týchto stanovísk výborov odporúča Národnej rade Slovenskej republiky vládny návrh zákona, ktorým sa mení a dopĺňa zákon č. 231/1999 Z. z. o štátnej pomoci v znení neskorších predpisov a o zmene niektorých zákonov schváliť s pozmeňujúcimi a doplňujúcimi návrhmi. Toľko zatiaľ zo spoločnej správy. Prosím, pán podpredseda, otvorte rozpravu.
Paška, Pavol, predseda NR SR (2012-07-31):
Pani poslankyňa, vaša reakcia, nech sa páči.
Přidal, Alojz, poslanec NR SR (2010-10-21):
Vážené panie poslankyne, páni poslanci, dovoľte mi, aby som predniesol pozmeňujúci návrh skupiny poslancov Národnej rady Slovenskej republiky k predmetnému návrhu zákona o námornej plavbe, tlač 52. Ten pozmeňujúci návrh znie. Vládny návrh zákona, ktorým sa mení a dopĺňa zákon č. 435/2000 Z. z . o námornej plavbe v znení neskorších predpisov sa mení takto: V bode 1 § 2 písm. h) sa slová „ministerstvo dopravy, pôšt a telekomunikácií“ nahrádzajú slovami „ministerstvo dopravy, výstavby a regionálneho rozvoja“. A to isté v bode 34 § 28 ods. 5 sa za slová „minister dopravy, pôšt a telekomunikácií“ nahrádzajú slovami „minister dopravy, výstavby a regionálneho rozvoja“. Ide o zosúladenie so zákonom, ktorým sa mení a dopĺňa zákon č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov, ktorým sa menia a dopĺňajú niektoré zákony, tlač 54. Pán spravodajca, nech sa páči.
Hrnčiar, Andrej, podpredseda NR SR (2018-01-31):
Jedna faktická poznámka. Pán poslanec Uhrík.
Kollár, Boris, predseda NR SR (2021-10-21):
Pýtam sa, či sa chce niekto prihlásiť do rozpravy ústne. Dvaja, končím možnosť prihlásiť sa ústne do rozpravy. (Reakcie z pléna.) Bolo, bol som ešte požiadaný, aby sme to dotiahli, pánom, ale vidím, že keď je takáto rozprava, tak už by sme to nestihli, dobre? Dobre, prerušujem schôdzu do druhej. (Prerušenie rokovania o 12.01 hodine.) (Pokračovanie rokovania o 14.00 hodine.)
Nagy, László A., poslanec NR SR (2010-11-30):
Ďakujem pekne, pán predseda. Vážený pán kolega, chcel by som povedať v súvislosti s vaším vystúpením dve veci, po prvé, to, že ma teší, že si všímate, že v tomto parlamente sú ľudia a poslanci podľa vášho názoru, ktorí iba etnické veci si všímajú a berú akýsi patronát nad týmito záležitosťami. Ja si myslím, že nie je to celkom tak. Sú tu poslanci, ktorí popri iných celospoločenských problémoch všímajú si aj záujmy obyvateľstva a voličov, ktorí majú inú národnosť ako slovenskú. Ja si myslím, že je to celkom normálne. Po druhé by som chcel povedať, že ak ste hovorili o časovom rozsahu, o postavení národnostného vysielania, či už v súčasnom Slovenskom rozhlase, či už v súčasnej Slovenskej televízii, chcem vám ako mediálnemu expertovi, človeku, ktorý dlhé roky pracoval v mediálnom výbore, pripomenúť známy fakt, známu skutočnosť, o ktorej som hovoril aj vo svojom prvom vystúpení. Slovenský rozhlas podľa dokumentu Rady Slovenskej televízie a Slovenského rozhlasu vysiela týždenne na prvom programe osemtisíc hodín, na druhom programe osemtisíc, na treťom programe sedemtisíc hodín. To je cez dvadsaťtisíc. Predstave si, že denne z toho je 7 minút národnostného vysielania. Ja si myslím, že je načase, aby táto situácia bola napravená, lebo sme hanbou celej Európy v tomto ohľade. Ďakujem pekne.
T. Tóth, poslanec: (2003-04-24):
Návrh prešiel v piatich výboroch Národnej rady, chcem poďakovať všetkým piatim výborom za vynikajúcu prácu, ktorú odviedli aj vďaka pozmeňujúcim návrhom, ktoré tam boli prijaté, teraz je návrh už očistený od všetkých legislatívnych problémov, ktoré na začiatku boli. Bol konzultovaný aj s odborom legislatívy Národnej rady Slovenskej republiky, takže v zmysle spoločnej správy vás zdvorilo žiadam o schválenie tohto návrhu. Ďakujem. Z. Martináková, podpredsedníčka NR SR: Ďakujem, pán poslanec. Teraz má slovo spoločný spravodajca z výboru pre hospodárstvo, privatizáciu a podnikanie pán poslanec Stanislav Janiš. Prosím ho, aby informoval Národnú radu o výsledku rokovania výborov o tomto návrhu zákona a aby odôvodnil návrh a stanovisko gestorského výboru.
Záborská, Anna, poslankyňa NR SR (2020-09-29):
Ďakujem pekne, pán predseda. Ďakujem pekne pánu poslancovi Kremskému, že sa na túto tému pozrel čiste pragmaticky, a to z toho demografického hľadiska. Je to skutočne veľký problém a si spomínam, keď sme na Slovensku hovorili o tom, že však sa nemusíme starať o to, že sa rodí málo detí, veď potom prídu ešte Husákove deti, ktoré začnú rodiť, a tá demografia sa zlepší. Prišli Husákove deti, ktoré boli, možno viacerí viete, aké to boli, a... ale tieto deti nemali 4 deti ako ich rodičia, ale mali len jedno. A dostali sme sa tam, kde sme teraz.	Ale pri vystúpení pána Kremského mi napadlo jedno, že je oveľa jednoduchšie nechať tú ženu, nech ide na potrat, a potom ju už aj nechať s tými problémami, ktoré možno po tom potrate má, ako zobrať spoluzodpovednosť na tie de... za tie deti, ktoré sa narodia v ťažších podmienkach v prostredí, ktoré je pre nich nežičlivé, pretože túto zodpovednosť na seba zobrať nechceme. Ďakujem.
Šipoš, Michal, poslanec NR SR (2024-01-24):
Ďakujem pekne. Bola tu taká rečnícka otázka, že kto vlastne v noci pracuje. A my hovoríme, že pracujú zlodeji dobrovoľne, pretože slušní ľudia v noci spia. A pán Pellegrini reagoval na pána Hlinu, že ale pracujú aj vodiči, aj sestričky, aj lekári, pekári, hasiči, policajti. No lenže vodiči vozia ľudí domov, do práce. Sestričky a lekári zachraňujú ľudské životy, pekári pečú chlieb, hasiči hasia požiare a policajti strážia našu bezpečnosť. Ale čo tu robíte vy? Vy pomáhate zlodejom. Ale ako hovorí Danko, klasik: „No a čo!“ No a teraz odpoveď na to, čo ste hovorili, pán Hlina, že čo vlastne oni majú, čo tu po nich zostane. Čo majú, čo tu po nich ostane? No majú byty, majú autá, majú vily, majú známosti, majú milenky, niektorí milencov, majú obleky za 10-tisíc, majú hodinky za 30-tisíc, majú jachty za státisíce, majú apartmány za milióny, no nemajú svedomie a nezostane tu po nich nič. Ostane tu len zbedačený a pomýlený národ. A je našou úlohou, aby sme ľuďom otvárali oči na Slovensku, a je dobré, že ste vystúpili, a dobre, že ste dali do toho tú emóciu, pretože niekedy treba tých zlodejov a tých prisluhovačov zlodejov prebrať. A potom aj reagujú. Videli ste to, Pellegrinimu to bolo veľmi, veľmi nepríjemné, lebo zrazu, zrazu sa pýtal, že a čo po vás tu ostane, a čo vy, a už zrazu bol v pomykove, lebo ste mu presne trafili do čierneho. A mne je len veľmi ľúto, že niektorí poslanci, ktorí nie sú úplne v tom jadre toho SMER-u a toho HLAS-u, to nechcú vidieť alebo to nevidia a musia za každú cenu držať pri nich, a pritom vedia, že tu páchajú zlo. Je to smutné.
Dostál, Ondrej, poslanec NR SR (2024-01-08):
Pani poslankyňa Mesterová, veľmi zaujímavé porovnanie Mečiarových amnestií s amnestiami, ktoré by sme mohli nazvať amnestie Fica a Pellegriniho. Aby sme nerozmelňovali tak tú zodpovednosť, myslím si, že pán Danko je tam tak mimochodom, ale títo dvaja páni nesú priamu zodpovednosť za to, čo sa tu teraz ide udiať v skrátenom legislatívnom konaní. Viacerí rečníci poukazujú na to, že sa zníži ochrana chránených živočíchov. Na druhej strane sa tu vytvorí nová kategória chránených živočíchov, konkrétne z páchateľov korupčných trestných činov, z páchateľov zneužívania moci, ktorí teraz boli ohrození, teda v poslednom čase sa im dosť zúžil životný priestor aj pre ich prirodzené činnosti, ktorým je páchanie korupcie, ale aj, aj teda začali byť ohrozovaní trestným stíhaním, a teda zrejme v duchu tej všeobecnej logiky, že keď, keď je nejaký živočích ohrozený, tak ho treba chrániť, tak teraz vláda Roberta Fica a Petra Pellegriniho prichádza so snahou vytvoriť z páchateľov korupcie chránené živočíchy. Naozaj je veľmi zaujímavé a tých rozmerov tam bude viacej, porovnávať Mečiarove a Ficove a Pellegriniho amnestie, jednak že tam to bolo individuálne rozhodnutie, teraz je to rozsiahla zmena právnej úpravy. Vtedy sa to týkalo dvoch pomenovaných trestných činov alebo skutkov s nimi súvisiacich, teraz sa to týka mnoho desiatok skutkov, mnoho desiatok páchateľov, pretože tá trestná činnosť, ktorej sa to týka, tie amnestie, je podstatne rozsiahlejšia.
Pellegrini, Peter, predseda NR SR (2015-05-14):
Pán minister, musím vás upozorniť, že váš čas už uplynul.
M. Drobný, poslanec: (2001-12-06):
Kolegovi Delingovi musím povedať, že naozaj som si predstavoval, že rozpočet kapitoly ministerstva pôdohospodárstva bude predsa len v týchto oblastiach trošku zameraný na logistiku tohto ochorenia. Ale z rozhovoru, ako on hovoril, tam skutočne na tieto položky nieto peňazí. Ale myslím si, že by mali tí, čo do pôdohospodárstva hovoria, jednoznačne alarmovať, pretože aj tento rezort môže prispieť k riešeniu problému prionóz. Kolegovi Finďovi musím povedať, že mu ďakujem za odhalenie tých položiek, z ktorých sa dalo čerpať a jednak mu jasne musím povedať, že Stredoslovenský kraj, naozaj neviem, prečo je politicky tak zle akceptovaný v tomto režime, pretože on bol zle akceptovaný aj v minulosti. A teraz neviem, veď martinskí medici urobili revolúciu na Slovensku, až potom ste sa pridali na SNP námestí v Bratislave, veď ja som bol dekanom, keď oni išli do ulíc prví, mali by mať dajaké zásluhy a mali by ste to zohľadniť aj v preferenciách Stredoslovenskému kraju. Pretože Stredoslovenský kraj je naozaj pýchou Slovenska a žijú tam ľudia, ktorí sú Slováci, aj Maďari, aj Rómovia, ale jedni, aj druhí, aj tretí sú ohrození prionózami. Roztrúsenou sklerózou nie, pretože Cigáni sú odolní voči roztrúsenej skleróze, aj tá sa diagnostikuje týmito metódami. Ale prionózy pohltia všetkých, pretože tam nieto zľutovania. Ak máte len trošku v génovej knihe dispozíciu a ste v prostredí rezistentných priónov, tak to pohltí hocikoho. Preto vám veľmi pekne ďakujem za týchto ľudí, za týchto chorých. A preto aj zároveň hovorím, že z ošetrovacieho tímu, ktorý ošetruje na mojej klinike, ešte nikto neochorel. To znamená, neurobili sme triviálne chyby. Keď sa neurobia triviálne chyby, tak môžu ošetrovať aj lekári, aj sestry. Ak sa triviálna chyba urobí, tak môže byť z toho katastrofa. Katastrofa jatrogénna, prenos profesionálny. (Zaznel zvuk časomiery.)
Paška, Pavol, predseda NR SR (2014-09-09):
Pán poslanec, ja vás chcem ubezpečiť, že budeme hlasovať len o tom, o čom sa dá. Bol schválený program. Pred jeho schválením v zmysle zákona a procedúrou, ktorá je oprávnená a obvyklá, došlo k návrhu, ktorý bol schválený. Potom plénum schválilo program. Dnes sme v programe 37. schôdze. A keď sa pozriete, kto akým spôsobom, kto a v akom počte môže počas schôdze navrhnúť rozšírenie alebo preloženie bodu, tak zistíte, že o vašom návrhu nemôžem dať hlasovať. Pán poslanec Poliačik.
J. Baška, minister obrany SR: (2010-02-03):
Správa veliteľa ISAF generála Mc Chrystala o situácii v Afganistane, ktorej cieľom bolo zhodnotiť, akým spôsobom je možné efektívnejšie prispieť k naplneniu stratégie ISAF prijatej ešte na summite v Bukurešti sa krajiny pôsobiace v rámci tejto operácie rozhodli zvýšiť vojenskú, ale aj civilnú prítomnosť v Afganistane. Zvýšená vojenská prítomnosť bude okrem zvýšeného rekonštrukčného úsilia ochrany afganského obyvateľstva zameraná predovšetkým na zlepšovanie kapacít a urýchlenie výcviku Afganskej národnej polície a Afganskej národnej armády. Lepšie vycvičené afganské bezpečnostné zložky tak budú môcť rýchlejšie preberať zodpovednosť za ochranu územia a obyvateľstva Afganistanu. Nikto nechce byť v tejto operácii v Afganistane večne a aj toto zvýšenie tých medzinárodných jednotiek misia ISAF v Afganistane má za úlohu, aby sa celková doba pôsobenia vojsk v Afganistane skrátila. Bolo by chybou, ak by sme po deväťročnom úsilí v Afganistane teraz jednotky stiahli a bolo by to aj také popretie všetkých tých finančných nákladov, ktoré boli vynaložené, aj toho medzinárodného úsilia, aj tých životov, ktoré tam boli doteraz stratené, že by sme to takýmto spôsobom popreli. Takže naozaj si sľubujeme od toho, aby sme podporili tú selfgovernance alebo tú vládu, ktorá tam vznikne, aby si táto vláda v budúcnosti riadila Afganistan samostatne. Na základe dobrých skúseností so strážnou jednotkou ozbrojených síl pôsobiacou v Kandaháre bola Slovenská republika požiadaná veliteľstvom NATO v Shape o prevzatí zodpovednosti za stráženie pripravovaného vstupno-výstupného bodu, to bude nový bod na základni Kandahár. Z dôvodu rozšírenia rozsahu strážnych úloh sa v predloženom materiáli navrhuje vyslanie novej strážnej jednotky v počte do 57 príslušníkov ozbrojených síl na výkon strážnej služby v provincii Kandahár. V záujme jednotného výkladu predloženého materiálu sa zároveň navrhuje zmena mandátu strážnych jednotiek ozbrojených síl Slovenskej republiky vo vojenskej operácii ISAF, týkajúce sa rozšírenia priestoru ich pôsobenia na provinciu Kandahár a na provinciu Uruzgan. Čiže ide o zrušenie niektorých národných obmedzení týkajúcich sa teritoriálneho pôsobenia našich vojsk, ktoré na tieto tri strážne jednotky, ktoré tam doteraz mali mandát obmedzený len na základňu v Kandaháre, základňu  Tarin Kowt v Uruzgane a základňu  Deh Rawood v Uruzgane. Pri zmene tohto mandátu vlastne budú môcť tieto strážne jednotky pôsobiť celkovo v oboch tých provinciách Uruzgan a Kandahár, samozrejme, len na výkon strážnych jednotiek. Po schválení predkladaného materiálu budú ozbrojené sily Slovenskej republiky participovať na operácii ISAF v Afganistane v počte do 319 príslušníkov. Ďalšie navýšenie o ďalších takmer 100 vojakov sa pripravuje v druhom polroku 2010. Vyžaduje si to dlhšiu časovú prípravu na nákup vojenskej techniky, materiálu a, samozrejme, výcvik. Začiatkom budúceho roka by malo v misiách ISAF pôsobiť viac ako 400 vojakov, čo je veľkosť jedného práporného zoskupenia. Vážený pán predsedajúci, pani poslankyne, páni poslanci, chcem vás požiadať o schválenie predloženého materiálu. Ďakujem.
Puci, Róbert, poslanec NR SR (2013-10-16):
Ďakujem pekne. Pán predseda, dajte, prosím, hlasovať o bodoch spoločnej správy 1 až 11 spoločne s návrhom gestorského výboru uvedené body schváliť.
Bagačka, Michal, poslanec NR SR (2015-10-21):
Ďakujem za slovo. Takže počuli sme vcelku ako plamenný prejav naozaj aj s prvkami trošku divadla, ale keďže predkladatelia sú zo SaS, takže sa ani nedivím, pretože preferencie sú také, aké sú, takže treba niečo robiť. Ale vrátim sa k niečomu inému. Čítali ste tie maily rôzne, a teda ja sa vás tiež spýtam, že či ste si istá, že všetko v tých mailoch je tak, ako ste dostali napísané? Keďže to tu čítate, to znamená, za nimi si stojíte. Pretože sa vrátim k Banskobystrickému samosprávnemu kraju, kde ste prečítali, že v Banskobystrickom kraji z 19 odborov duálneho vzdelávania 9 nebolo schválených a tak ďalej a tak ďalej, boli nuly a neviem čo všetko. Banskobystrický kraj ešte neschvaľoval počty prvých tried a bude ich schvaľovať v pondelok na zastupiteľstve Banskobystrického kraja. Takže skôr by som vážil trošku niektoré slová. Ďakujem. (Potlesk.)
Kollár, Boris, predseda NR SR (2021-03-30):
Ďakujem pekne. S ďalšou faktickou vystúpi pani poslankyňa Tabák.
Náhlik, Peter, poslanec NR SR (2017-10-11):
Pán predsedajúci, keďže sme odhlasovali body zo spoločnej správy a hlasovali sme aj o podanom pozmeňujúcom návrhu, dajte hlasovať o tom, že prerokovaný vládny návrh zákona prerokujeme v treťom čítaní ihneď.
Zelník, Štefan, poslanec NR SR (2018-11-28):
Ďakujem pekne za slovo. Vážený pán kolega, ja verím, že to uznesenie je urobené, alebo návrh na uznesenie je urobené v dobrej vôli, ale som presvedčený o tom, že na tom stretnutí v Marrákeši už nebudú žiadne diskusie o tom alebo pripomienky pripustené, či niekto má, alebo nemá výhrady. Je tam proste materiál, ktorý je pripravený, a čaká už len na to, že tí, čo prídu, potvrdia svojou účasťou, že s tým súhlasia. Takže akékoľvek námietky alebo svoje proste stanoviská, či sú to už ústne, písomné, by boli úplne zbytočné. Akurát to by sme len potvrdili, že našou účasťou by sme niečo legitimizovali. Ďakujem.
Hrnčiar, Andrej, podpredseda NR SR (2017-10-19):
Prosím, prezentujme sa a hlasujme. (Hlasovanie.) Prítomných 136, za 49, proti 10, zdržalo sa 77. Tento návrh schválený nebol.
Hrnčiar, Andrej, podpredseda NR SR (2018-09-18):
Otváram všeobecnú rozpravu. Do rozpravy som nedostal žiadnu písomnú prihlášku. Pýtam sa, či sa chce prihlásiť niekto do rozpravy ústne. Končím možnosť nahlásiť sa do rozpravy. Do rozpravy sa prihlásili dvaja páni poslanci, ale prvý o slovo požiadal navrhovateľ. Nech sa páči.
Borec, Tomáš, minister spravodlivosti SR (2012-11-06):
Ďakujem veľmi pekne. Vážený pán predsedajúci, vážené panie poslankyne, vážení páni poslanci, vládny návrh zákona o núdzových zásobách ropy a ropných výrobkov a o riešení stavu ropnej núdze a o doplnení zákona č. 309/2009 Z. z. o podpore obnoviteľných zdrojov energie a vysoko účinnej kombinovanej výroby a o zmene a doplnení niektorých zákonov v znení neskorších predpisov, predkladám z dôvodu potreby transpozície smernice Rady 2009/119/ES zo 14. septembra 2009, ktorou sa členským štátom ukladá povinnosť udržiavať minimálne zásoby ropy alebo ropných výrobkov. Smernica Rady 2009/119/ES bola prijatá predovšetkým s cieľom zosúladiť systém núdzových zásob ropy a ropných výrobkov, ďalej nazývajme len „núdzové zásoby“, podľa predpisov Európskej únie so systémom núdzových zásob uplatňovaným na základe medzinárodného energetického programu, ktorým sú viazané členské štáty medzinárodnej energetickej agentúry. Členské štáty Európskej únie sú povinné predmetnú smernicu implementovať do svojich národných legislatív najneskôr do 31. decembra tohto roku. Núdzové zásoby a riešenie stavu ropnej núdze boli doteraz upravené zákonom č. 170/2001 Z. z. o núdzových zásobách ropy a ropných výrobkov a o riešení stavu ropnej núdze v znení neskorších predpisov. Z dôvodu rozsiahlosti úprav v dôsledku transpozície smernice Rady 2009/119/ES je potrebné predložiť nový zákon o núdzových zásobách, ktorý ruší a nahrádza zákon č. 170/2001 Z. z. o núdzových zásobách ropy a ropných výrobkov a riešení, o riešení stavu ropnej núdze. Predloženým návrhom zákona sa mení najmä spôsob a metodika výpočtu a vykazovania núdzových zásob. Ruší sa rozdelenie núdzových zásob do troch kategórií, stanovuje sa režim a spôsob vykazovania núdzových zásob a osobitných zásob, upravujú sa postupy v núdzovom režime v súlade s núdzovými postupmi podľa predpisov Európskej únie a upravujú sa povinnosti Správy štátnych hmotných rezerv Slovenskej republiky ako ústredného orgánu štátnej správy pre správu zásob v oblasti kontroly a vykazovania núdzových zásob. Tieto zmeny spôsobia nárast úrovne núdzových zásob, ktoré je správa rezerv povinná v nasledujúcich rokoch udržiavať. Článkom II predloženého návrhu zákona sa novelizuje zákon č. 309/2009 Z. z. o podpore obnoviteľných zdrojov energie a vysoko účinnej kombinovanej výroby a o zmene a doplnení niektorých zákonov v znení neskorších predpisov v súvislosti so zavedením výnimky z povinnosti minimálneho obsahu biopaliva pre núdzové zásoby. Návrh zákona je v súlade s Ústavou Slovenskej republiky, ústavnými zákonmi, medzinárodnými zmluvami, ktorými je Slovenská republika viazaná, a súčasne je v súlade aj s právom Európskej únie. Vzhľadom na náročné diskusie ohľadom budúcej formy zabezpečenia núdzových zásob – to je buď štátny model, uloženie povinnosti podnikateľským subjektom – agentúrny model, správa rezerv navrhla zmeny, ktoré umožnia na zmluvnom základe na účely núdzových zásob na prechodné obdobie, to jest do času definitívneho vyriešenia zabezpečenia núdzových zásob, použiť aj zásoby vo vlastníctve podnikateľov. Vážený pán predsedajúci, vážené panie poslankyne, vážení poslanci, ďakujem za pozornosť.
Dobeš, Peter, poslanec NR SR (2022-05-25):
Pán predseda, ďakujem za slovo. Vážené pani kolegyne, kolegovia, zápisnica o výsledku verejného hlasovania o návrhu na voľbu člena Rady Slovenského pozemkového fondu navrhnutého Výborom Národnej rady Slovenskej republiky pre pôdohospodárstvo a životné prostredie, ktoré sa konalo 25. mája 2022. Išlo o opakovanú voľbu. Na verejné hlasovanie o návrhu na voľbu člena Rady Slovenského pozemkového fondu navrhnutého Výborom Národnej rady Slovenskej republiky pre pôdohospodárstvo a životné prostredie bolo v opakovanej voľbe vydaných a poslanci si osobne prevzali 130 hlasovacích lístkov, teda na voľbe bolo prítomných 130 poslancov. Po vykonaní verejného hlasovania overovatelia Národnej rady Slovenskej republiky spočítali hlasy a zistili, že vo verejnom hlasovaní o návrhu na voľbu člena Rady Slovenského pozemkového fondu navrhnutého Výborom Národnej rady Slovenskej republiky pre pôdohospodárstvo a životné prostredie v opakovanej voľbe všetci poslanci odovzdali hlasovacie lístky. Zo 130 odovzdaných hlasovacích lístkov boli 4 neplatné a 126 platných. Za Martina Lukačoviča za hlasovalo 30, proti 20, zdržalo sa 76. Za Michaelu Rakovickú za hlasovalo 7, proti 21, zdržalo sa 98. Na voľbu člena Rady Slovenského pozemkového fondu je potrebný súhlas nadpolovičnej väčšiny prítomných poslancov. Overovatelia konštatujú, že vo verejnom hlasovaní v opakovanej voľbe za člena Rady Slovenského pozemkového fondu navrhnutého Výborom Národnej rady Slovenskej republiky pre pôdohospodárstvo a životné prostredie nebol zvolený žiaden z navrhnutých kandidátov. Keďže nebol zvolený člen Rady Slovenského pozemkového fondu vykoná sa nová voľba. Overovatelia poverujú svojho člena Petra Dobeša oznámiť výsledok hlasovania Národnej rade Slovenskej republiky. Pán predseda, skončil som.
Poliačik, Martin, poslanec NR SR (2013-12-18):
Vážená pani podpredsedníčka, ale ste ma vyzvali, aby som sem prišiel, tak sem prídem a poviem vám, že kým tu nebude, kým nebude zvolané poslanecké grémium a nebude sa riešiť fakt, že predseda... (mikrofón nezachytil slová rečníka, ktorý bol k mikrofónu otočený bokom) ... z tohto pléna slúžku premiéra, tak nemá význam... (mikrofón opäť nezachytil slová rečníka, ktorý bol k mikrofónu otočený bokom) ... tak sa nedivte, že tu budú trošku neštandardné postupy. Ďakujem.
M. Urbáni, poslanec: (2009-04-21):
A na druhej strane čo na Slovensku mne chýba. A rád by som viacej počul od vás, čo tu predkladáte túto nezmyselnú vec, ktorú lekári praktizujú, že dajú čas na rozmyslenie, súhlasím s tým, že posunúť vek na 18 rokov by bolo lepšie, ale na druhej strane sa pýtam, čo robíme na Slovensku, aby sme nabádali mladých ľudí, aby sa stala móda, aby mali viacej detí, čo robíme v sociálnom zabezpečení a tak ďalej pre mladé rodiny. Tu je priestor, dámy a páni, spravme z toho módu, že chodiť s kočíkom po meste bude hrdosť a pýcha, ako bola dakedy.
Laššáková, Jana, podpredsedníčka NR SR (2015-05-27):
Už, už vám čas vypršal. Nech sa páči, pán poslanec Kadúc. Nie je prítomný. Pán poslanec Dzurinda, nech sa páči, máte slovo. Pán poslanec Kadúc stráca poradie. (Reakcia z pléna.) Nie je možné sa vymeniť a povieme si o tom... (Reakcia z pléna.) Nie. Áno, môžu sa vymeniť v rámci... (Reakcia z pléna.) Nie, nie, vysvetlím vám to, vysvetlím vám to. Rokovací poriadok rozlišuje rečníkov prihlásených do rozpravy v rámci klubov a pán poslanec Kadúc sa prihlásil za poslanecký klub, takže naozaj v tomto je rozdiel. Nech sa páči, pán poslanec Dzurinda.
Záhumenský, Marian, poslanec NR SR (2011-04-06):
Čiže by som sa k tomu vrátil. Tak zníženie DPH na predaj z dvora nijakým spôsobom neohrozuje veľkoobchod, to si, myslím, všetci, ktorí tu sedíme, uvedomujeme. A práve to pomôže tejto skupine ľudí, ktorá by tak mohla nájsť nové pôsobenie, keďže v priemysle nie je dosť miesta na to, aby sme dokázali zamestnať obrovské množstvo nezamestnaných, a ktorá by aj touto formou mohla byť prospešná nielen pre svoje rodiny, ale najmä aj pre ekonomiku Slovenska. Ctené dámy a páni, ďakujem za pozornosť a poprosím v mene všetkých tých malých, ale aj všetkých občanov, aby ste podporili tento návrh zákona. Ďakujem pekne. (Potlesk.)
Jurinová, Erika, podpredsedníčka NR SR (2013-09-19):
Ďakujem, pán predkladateľ. Pán spravodajca nechce zaujať stanovisko. Prerušujem rokovanie o tomto bode programu. A budeme pokračovať prvým čítaním návrhu poslancov Jána Mičovského a Jozefa Viskupiča na vydanie zákona, ktorým sa mení zákon č. 308/2000 Z. z. o vysielaní a retransmisii a o zmene zákona č. 195/2000 Z. z. o telekomunikáciách v znení neskorších predpisov. Návrh zákona má parlamentnú tlač 628, návrh na jeho pridelenie na prerokovanie výborom je v rozhodnutí č. 602. Dávam slovo pánovi poslancovi Jánovi Mičovského, aby návrh zákona uviedol, nech sa páči. (Rokovanie o návrhu poslancov Národnej rady Slovenskej republiky Jána Mičovského a Jozefa Viskupiča na vydanie zákona, ktorým sa dopĺňa zákon č. 308/2000 Z. z. o vysielaní a retransmisii a o zmene zákona č. 195/2000 Z. z. o telekomunikáciách v znení neskorších predpisov , tlač 628.)
Bittó Cigániková, Jana, poslankyňa NR SR (2022-11-08):
Dávam hlasovať o návrhu zákona ako celku s prijatými...nie teda, prepáčte, dávam hlasovať o návrhu zákona ako celku, gestorský výbor odporúča schváliť.
Zmajkovičová, Renáta, podpredsedníčka NR SR (2014-09-19):
Pán poslanec Bugár.
Hrnčiar, Andrej, podpredseda NR SR (2018-11-28):
Pán poslanec Kollár.
Kollár, Boris, predseda NR SR (2022-12-01):
Bude reagovať pani poslankyňa na faktickú poznámku. Nech sa páči.
Glváč, Martin, podpredseda NR SR (2018-05-11):
Ďakujem. Pán poslanec Kollár, už nemôže byť faktická, lebo to bol navrhovateľ. Pán spravodajca, nech sa páči. Nie? Prerušujem rokovanie o tomto bode programu. Teraz nasleduje druhé čítanie o vládnom návrhu zákona, ktorým sa mení a dopĺňa zákon č. 300/2005 Z. z. Trestný zákon v znení neskorších predpisov a ktorým sa menia a dopĺňajú niektoré zákony . Vládny návrh zákona je pod tlačou 865. Spoločná správa výborov má tlač 865a. Opäť požiadam ministra spravodlivosti Gábora Gála, aby vládny návrh zákona odôvodnil.
J. Čech, poslanec: (2007-12-11):
Uvedený návrh bol doručený poslancom Národnej rady Slovenskej republiky v stanovenej lehote, čím boli splnené podmienky určené § 72 ods. 1 zákona o rokovacom poriadku, t. j. doručenie návrhu najmenej 15 dní pred schôdzou Národnej rady Slovenskej republiky, na ktorej sa uskutoční jeho prvé čítanie. Predseda Národnej rady Slovenskej republiky posúdil uvedený návrh podľa § 70 ods. 1 zákona Národnej rady Slovenskej republiky o rokovacom poriadku a podľa legislatívnych pravidiel zaradil ho v súlade s § 72 ods. 2 rokovacieho poriadku na rokovanie dnešnej, 16. schôdze Národnej rady Slovenskej republiky. Konštatujem, že uvedený návrh spĺňa z formálnoprávnej stránky všetky náležitosti uvedené v § 67 a § 68 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, ako i náležitosti určené v legislatívnych pravidlách. Zo znenia poslaneckého návrhu zákona je zrejmý účel navrhovanej úpravy. Všeobecná časť dôvodovej správy obsahuje všetky požadované informácie. Osobitná časť dôvodovej správy obsahuje odôvodnenie jednotlivých ustanovení. Problematika poslaneckého návrhu zákona nie je upravená v práve Európskych spoločenstiev ani v práve Európskej únie. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený poslanecký návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky z 9. novembra 2007 č. 483 a podľa § 71 rokovacieho poriadku Národnej rady Slovenskej republiky navrhujem, aby poslanecký návrh zákona prerokovali výbory: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre pôdohospodárstvo, životné prostredie a ochranu prírody. Za gestorský výbor navrhujem Výbor Národnej rady Slovenskej republiky pre pôdohospodárstvo, životné prostredie a ochranu prírody. Odporúčam, aby predmetný poslanecký návrh zákona prerokovali určené výbory do 24. januára 2008 a gestorský výbor do 25. januára 2008. Pán predsedajúci, skončil som. Prosím, otvorte rozpravu.
Glváč, Martin, podpredseda NR SR (2016-06-17):
129. Ďakujem aj ja. S faktickými poznámkami šiesti. Posledná pani poslankyňa Cigániková. Nech sa páči, pán poslanec Baránik.
Kamenický, Ladislav, poslanec NR SR (2015-10-01):
Teraz budeme hlasovať o bode 3 zo spoločnej správy s odporúčaním gestorského výboru schváliť.
M. Hort, podpredseda NR SR: (2008-10-22):
Pán poslanec bol posledným, ktorý sa prihlásil do rozpravy písomne. Teraz sa pýtam, či sa chce k tejto problematike niekto prihlásiť do rozpravy ústne. Konštatujem, že sa do rozpravy ústne hlási pani poslankyňa Lucia Žitňanská ako jediná. Uzatváram možnosť prihlásiť sa do rozpravy ústne. A slovo má pani poslankyňa Lucia Žitňanská. Nech sa páči.
P. Hrušovský, podpredseda NR SR: (2001-09-17):
Pristúpime k ďalšiemu bodu programu, ktorým je vládny návrh zákona, ktorým sa dopĺňa a mení zákon č. 272/1994 o ochrane zdravia ľudí v znení neskorších predpisov, ktorý prerokúvame ako tlač 1080. Prosím teraz, aby z poverenia vlády návrh uviedol a odôvodnil pán minister zdravotníctva Slovenskej republiky Roman Kováč. Pán minister, máte slovo. R. Kováč, minister zdravotníctva SR: Vážený pán predsedajúci, vážená Národná rada. Predložený návrh zákona obsahuje úpravu požiadaviek na zdravé životné a pracovné podmienky, ktorou sa komplexne zavŕši základná úprava požiadaviek z hľadiska ochrany zdravia. Problematika zdravých životných a pracovných podmienok, ktorá je v rámci novely zákona spracovaná do samostatnej ucelenej časti, nadväzuje na súčasnú úpravu, pričom túto úpravu konkretizuje s cieľom zabezpečiť optimálny stupeň ochrany zdravia najmä s dôrazom na prevenciu tak v oblasti zabezpečovania zdravých životných podmienok, ako aj pracovných podmienok. Súčasťou navrhovanej právnej úpravy je problematika, ktorú súčasná právna úprava rieši len vo veľmi všeobecnej rovine zakotvením povinnosti orgánov štátnej správy, fyzických osôb a právnických osôb a posudkovou a inou činnosťou orgánov na ochranu zdravia. Uvedená úprava neumožňuje v súčasnosti dôsledne zabezpečovať požiadavky na ochranu zdravia, nevytvára dostatočný právny rámec, ktorý je základným predpokladom na utváranie a zabezpečovanie zdravých životných a pracovných podmienok. Preto cieľom predkladaného návrhu zákona je vytvorenie právneho rámca, ktorý vytvorí takýto predpoklad a umožní dôslednú realizáciu práva na ochranu zdravia zakotveného v článku 40 Ústavy Slovenskej republiky. Navrhovaná právna úprava v oblasti zabezpečovania zdravých životných podmienok vytvára aj právny rámec na úpravu hygienických požiadaviek na zriaďovanie a prevádzku ubytovní v súlade s uznesením vlády Slovenskej republiky č. 408 z 19. mája 1999. Návrh zákona transponovaním smerníc Európskej únie upravujúcich požiadavky na pitnú vodu, vodu na kúpanie a požiadavky na ochranu zdravia pri práci pred hlukom, chemickými faktormi, karcinogénnymi a mutagénnymi faktormi, azbestom a biologickými faktormi sleduje dosiahnutie kompatibility s právom Európskej únie. Vážený pán predsedajúci, vážená Národná rada, obraciam sa na vás so žiadosťou o podporu predloženého návrhu zákona. Ďakujem, pán predsedajúci, skončil som.
Laššáková, Jana, podpredsedníčka NR SR (2012-07-02):
Pán poslanec Matovič, nech sa páči, máte slovo.
Mičovský, Ján, poslanec NR SR (2021-10-01):
Ďakujem veľmi pekne. Ďakujem vám zo srdca všetkým, ktorí ste zareagovali. Ďakujem všetkým, ktorí aj možno nereagujete, však nemôžme všetci ku všetkému hovoriť, ale ktorí to tak cítime. Čaká nás dobrý boj a ten dobrý boj ten Daniel naozaj bojuje už dávno. Tá jeho minulosť ho doslova katapultovala do dnešnej pozície. Nie je v tom žiadna politická trajektória, ale je to trajektória ľudskosti, múdrosti a odvahy. A tak ľudsky si poprajme možno aj v tejto chvíli, takmer končíme tento týždeň, je pre mňa celkom pekný tento záver, poprajme si veľa zdravia, lebo aj Daniel Lipšic je len človek a tiež doňho nevidíme a tiež určite nemá ľahké dni a možno vo vnútri musí aj on okrem dobrých bojov s tým zlom okolo nás zvádzať aj boj so sebou, so svojou slabosťou, lebo každý máme svoje hranice. Tak, Daniel, za všetkých ti prajem, aby tie hranice boli čo najširšie, aby si zvládal ťažké veci. A ešte raz veľká vďaka a dobrá spolupráca od nás všetkých, ktorí to s našou krajinou myslíme poctivo a dobre. Ďakujem. (Potlesk.)
Sulík, Richard, predseda NR SR (2010-12-01):
Prosím, hlasujte teraz o pozmeňujúcom návrhu pána poslanca Buriana. (Hlasovanie.) Zo 147 poslancov 69 hlasovalo za, 73 proti, 5 sa zdržali. Tento návrh nebol schválený.
Žiga, Peter, minister hospodárstva SR (2017-12-08):
Ďakujem pekne, pán predsedajúci. Cieľom predloženého vládneho návrhu zákona je ustanoviť samostatný a komplexný legislatívny námet plne pokrývajúci oblasť poskytovania informácií o technickom predpise a o prekážkach voľného pohybu tovaru vychádzajúci z požiadaviek harmonizovanej európskej legislatívy a z požiadaviek aplikačnej praxe. Uvedenú oblasť doteraz upravoval zákon č. 264/1999 o technických požiadavkách na výrobky a o posudzovaní zhody. Vládny návrh zákona zabezpečuje transpozíciu smernice Európskeho parlamentu a Rady 2015/1535, ktorou sa stavuje postup pri poskytovaní informácií v oblasti technických predpisov a pravidiel vzťahujúcich sa na služby informačnej spoločnosti. Cieľom predloženia vládneho návrhu zákona je sprehľadnenie celého postupu vnútrokomunitárneho pripomienkového konania prostredníctvom definovania pojmov, práv a povinností úradu a zodpovedného orgánu pri vnútrokomunitárnom pripomienkovom konaní návrhu technického predpisu. V ďalších častiach návrhu zákona sú upravené práva a povinností Úradu pre normalizáciu, metrológiu a skúšobníctvo Slovenskej republiky a zodpovedného orgánu pri výmene informácií podľa ďalších európskych predpisov a pri oznamovaní návrhu technického predpisu na medzinárodnej úrovni. Vládny návrh zákona je v súlade s Ústavou Slovenskej republiky, s ústavnými zákonmi a nálezmi Ústavného súdu Slovenskej republiky, so zákonmi a ostatnými všeobecne záväznými právnymi predpismi platnými v Slovenskej republike, s medzinárodnými zmluvami, ktorými je Slovenská republika viazaná, ako aj s právom Európskej únie. Prijatie predloženého vládneho návrhu zákona nebude mať vplyv na rozpočet verejnej správy, na podnikateľské prostredie, sociálne vplyvy, vplyvy na životné prostredie, na informatizáciu spoločnosti, ani vplyvy na služby verejnej správy pre občana. Dovoľujem si vás preto požiadať o podporu predloženého vládneho návrhu zákona. Ďakujem pekne.
Sulík, Richard, predseda NR SR (2011-05-26):
Ďakujeme. S faktickými poznámkami sa prihlásili štyria poslanci. Uzatváram možnosť. Pán poslanec Bugár.
Šefčík, Marek, poslanec NR SR (2020-04-29):
Ďakujem za slovo. Pán minister, na vašu kapitolu z programového vyhlásenia vlády je naviazaných množstvo vecí, ide predsa o našu obživu. A ja mám konkrétnu požiadavku, a preto využijem túto faktickú, od včelárov, kontaktovali ma, aby sa nezabudlo na nich a aby sa včelstvá nezabíjali postrekmi v nevhodných časoch, keď sú včely práve na kvetoch. Prosia takisto, aby poľnohospodári zavádzali tzv. medonosné pásy, aby sa pomohlo včelám a tým pádom aj nám všetkým. Mám ešte aj ohľadom lesníctva nejaké podnety, ale to je na dlhšie, tak radšej potom osobne. Vďaka.
Taraba, Tomáš, poslanec NR SR (2021-11-02):
Ďuro, nečítal som tento pozmeňovák, nemám to pred sebou. Ale keď to chceš predĺžiť ako, aká je tam lehota, že ak sa nestihnú vyčerpať finančné zdroje do určitého momentu, o koľko to vieme predĺžiť, akože to je technická otázka, lebo ja som bol v tom, že tam je nejaký limit, dokedy to treba vyčerpať. A druhá vec, v podstate čo je dôvodom toho, že to chceš predĺžiť, ako sú nejaké indície, že by nemali prejsť tie reformy alebo čo je dôvod? Pretože to je na to naviazané primárne, nie? Ďakujem.
Hrušovský, Pavol, predseda NR SR (2011-12-01):
Hlasujeme. (Hlasovanie.) 147 prítomných, 78 za, 5 proti, 64 sa zdržalo. Schválili sme návrh pani poslankyne Blahovej.
Grendel, Gábor, podpredseda NR SR (2020-07-24):
Šesť faktických poznámok na vystúpenie pána poslanca Petráka. Končím možnosť prihlásiť sa s faktickými. Pán poslanec Krajčír.
P. Muránsky, poslanec: (2003-06-19):
Z. Martináková, podpredsedníčka NR SR: Poprosím, dámy a páni poslanci, prepáčte, pán poslanec, väčší pokoj v rokovacej sále.
Takáč, Richard, poslanec NR SR (2021-03-18):
Ďakujem veľmi pekne. Pán minister, ďakujem veľmi pekne, viem, že možno nebudete vedieť zodpovedať, lebo to nepatrí priamo pod vás, ale neviem, či tam máte ešte niečo napísané, ale chcem sa spýtať. Čiže chápem to správne, že tá suma, ktorá je na to alokovaná, je tých asi pravdepodobne 500 mil., či 500-tisíc, vy ste hovorili na nejaké aktivity... (Prerušenie vystúpenia predrečníkom.)
Pellegrini, Peter, predseda NR SR (2015-05-12):
Pán poslanec Mikloško.
Viskupič, Marián, poslanec NR SR (2021-09-24):
Pán predsedajúci, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie: Výboru NR SR pre financie a rozpočet, Ústavnoprávnemu výboru NR SR a Výboru NR SR pre hospodárske záležitosti. Za gestorský výbor navrhujem Výbor pre financie a rozpočet. Zároveň odporúčam, aby výbory uvedený návrh prerokovali do 30 dní a gestorský výbor do 32 dní od jeho prerokovania v prvom čítaní na schôdzi Národnej rady. Prosím, pán predsedajúci, dajte o tomto návrhu hlasovať.
Paška, Pavol, predseda NR SR (2013-01-31):
(Hlasovanie.) 137 prítomných, 80 za, 3 proti, 54 sa zdržalo. Návrh sme schválili.
V. Palko, poslanec: (2002-08-19):
J. Migaš, predseda NR SR: Panie poslankyne, páni poslanci, pán poslanec Langoš, nech sa páči. Pán poslanec Langoš, máte slovo. J. Langoš, poslanec: Ďakujem za slovo, pán predseda, ja som v rozprave povedal, v rozprave som povedal, že stará účinnosť bráni v uplatnení ústavného práva prelomiť suspenzívne veto prezidenta, a preto dávam námietku a žiadam snemovňu, žiadam, aby ste nechali hlasovať o tom, či o mojom pozmeňujúcom návrhu, ktorý zmení účinnosť a umožní, aby vyšiel zákon v Zbierke zákonov, ste nechali hlasovať.
Kažimír, Peter, podpredseda vlády a minister financií SR (2018-06-14):
Nepíše sa tam. Skončil som.
Simon, Zsolt, poslanec NR SR (2013-12-17):
Ďakujem. Vážená pani predsedajúca, vážené panie poslankyne, páni poslanci, vážení prítomní, Výbor Národnej rady Slovenskej republiky pre pôdohospodárstvo a životné prostredie svojím uznesením č. 218 z 20. novembra 2013 ma určil za spravodajcu k návrhu skupiny poslancov Národnej rady Slovenskej republiky Martina Fecka a Jána Mičovského na vydanie zákona, ktorým sa mení a dopĺňa zákon č. 274/2009 Z. z. o poľovníctve a o zmene a doplnení niektorých zákonov v znení neskorších predpisov a ktorým sa dopĺňa zákon 543/2002 Z. z. o ochrane prírody a krajiny v znení neskorších predpisov. V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom poslaneckom návrhu zákona. Uvedený návrh bol doručený poslancom Národnej rady v stanovenej lehote, čím boli splnené podmienky zákona o rokovacom poriadku, t. j. doručenie návrhu najmenej 15 dní pred schôdzou Národnej rady. Predseda Národnej rady Slovenskej republiky posúdil uvedený návrh podľa § 70 ods. 1 zákona Národnej rady Slovenskej republiky o rokovacom poriadku a podľa legislatívnych pravidiel a zaradil ho v súlade s § 72 ods. 2 rokovacieho poriadku na rokovanie dnešnej 27. schôdze Národnej rady Slovenskej republiky. Konštatujem, že uvedený návrh spĺňa po formálnoprávnej stránke všetky náležitosti uvedené v § 67 a 68 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, ako i náležitosti určené v legislatívnych pravidlách. Zo znenia poslaneckého návrhu zákona je zrejmý účel navrhovanej úpravy. Všeobecná časť dôvodovej správy obsahuje všetky zákonom požadované informácie. Osobitná časť dôvodovej správy obsahuje odôvodnenie jednotlivých ustanovení návrhu. Problematika poslaneckého návrhu zákona nie je upravená v práve Európskej únie a nie je upravená ani v judikatúre Súdneho dvora Európskej únie. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený poslanecký návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky z 8. novembra 2013 č. 754 a podľa § 71 rokovacieho poriadku Národnej rady Slovenskej republiky navrhujem, aby poslanecký návrh zákona prerokovali výbory: Ústavnoprávny výbor Národnej rady Slovenskej republiky, Výbor Národnej rady Slovenskej republiky pre pôdohospodárstvo a životné prostredie a Výbor Národnej rady Slovenskej republiky pre verejnú správu a regionálny rozvoj. Za gestorský výbor navrhujem Výbor Národnej rady Slovenskej republiky pre pôdohospodárstvo a životné prostredie. Odporúčam, aby určené výbory predmetný poslanecký návrh zákona prerokovali v termíne do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky. Pani predsedajúca, skončil som, prosím, otvorte rozpravu.
Beblavý, Miroslav, poslanec NR SR (2017-09-14):
No teraz poviete, že mala dať, a v druhej vete poviete... (Prerušenie vystúpenia predsedajúcim.)
Kollár, Boris, predseda NR SR (2023-03-28):
Prosím, prezentujme sa a hlasujeme. (Hlasovanie.) 132 poslancov... (Povedané so smiechom.) Za... Pardon. Prítomných 132 poslancov, za 85, 46 sa zdržalo, 1 nehlasoval. Uvedený návrh sme schválili.
Laurenčík, Milan, podpredseda NR SR (2021-02-05):
Ďakujem. Na vaše vystúpenie evidujem dve faktické poznámky. Nech sa páči, pán poslanec Ľuboš Krajčír.
Bugár, Béla, podpredseda NR SR (2018-02-07):
Nech sa páči, prezentujme sa a hlasujeme. Prosím technikov, aby medzitým skontrolovali hlasovacie zariadenie pani poslankyne Zemanovej. (Hlasovanie.) 139 poslancov, hlasovalo za 128, 11 nehlasovali. Konštatujem, že návrh sme schválili. Skúste ešte raz sa pozrieť na hlasovacie zariadenie pani poslankyne Zemanovej. Pani poslankyňa, zdvihnite ruku, aby vedeli, kde majú ísť. Takže, pán poslanec Náhlik, nech sa páči, dávam vám slovo a žiadam vás, aby ste dali návrh ohľadne hlasovania o návrhu prezidenta Slovenskej republiky na voľbu člena Rady pre rozpočtovú zodpovednosť (tlač 819). Nech sa páči.
Kollár Boris, predseda NR SR (2020-10-20):
Prosím, prezentujeme sa a hlasujeme. (Hlasovanie.) Prítomných 134 poslancov, za 48, proti 85, zdržal sa 1, nehlasovalo 0. Neschválili, uvedený návrh sme neschválili.
Paška, Pavol, predseda NR SR (2013-04-30):
Najprv, pani poslankyňa, otváram, sme v treťom čítaní , otváram rozpravu. Nemám prihlášku, vyhlasujme ju za skončenú. Až teraz budeme hlasovať .
Blanár, Juraj, podpredseda NR SR (2022-09-21):
Ďakujem, pán spravodajca. Otváram všeobecnú rozpravu, konštatujem, že písomne sa nikto neprihlásil do rozpravy, preto dávam možnosť prihlásiť sa ústne. Konštatujem, že nikto sa nehlási, preto vyhlasujem všeobecnú rozpravu za uzavretú. Pán navrhovateľ, máte záujem o záverečné slovo? Pán spravodajca? Rovnako nie. Prerušujem rokovanie o tomto bode programu. Ďakujem pánovi spravodajcovi, pretože pán navrhovateľ bude pokračovať s ďalším návrhom. A tým je prvé čítanie o návrhu skupiny poslancov na vydanie zákona, ktorým sa dopĺňa zákon č. 89/2016 Z. z. o výrobe, označovaní a predaji tabakových výrobkov a súvisiacich výrobkov a o zmene a doplnení niektorých zákonov a ktorým sa mení a dopĺňa zákon č. 377/2004 Z. z. o ochrane nefajčiarov a o zmene a doplnení niektorých zákonov v znení neskorších predpisov. Tento návrh je pod parlamentnou tlačou 1171 (1177, pozn. red.), návrh na pridelenie výborom je v rozhodnutí č. 1225. Udeľujem slovo pánovi navrhovateľovi poslancovi Kremskému, aby tento návrh za skupinu poslancov uviedol. Nech sa páči. (Rokovanie o návrhu skupiny poslancov Národnej rady Slovenskej republiky na vydanie zákona, ktorým sa dopĺňa zákon č. 89/2016 Z. z. o výrobe, označovaní a predaji tabakových výrobkov a súvisiacich výrobkov a o zmene a doplnení niektorých zákonov a ktorým sa mení a dopĺňa zákon č. 377/2004 Z. z. o ochrane nefajčiarov a o zmene a doplnení niektorých zákonov v znení neskorších predpisov , tlač 1177.)
Kollár, Boris, predseda NR SR (2022-05-06):
(Hlasovanie.) Prítomných 112 poslancov, za 43, proti 39, zdržalo sa 23, nehlasovalo 7. Uvedený návrh sme neschválili. A tým pádom konštatujem, že nebudeme pokračovať v rokovaní o tomto návrhu zákona. Teraz budeme hlasovať o bode 60 schváleného programu, ktorým je prvé čítanie o návrhu poslanca Čepčeka na vydanie zákona, ktorým sa mení a dopĺňa zákon č. 73/1986 Zb. o umelom prerušení tehotenstva (tlač 990). Pani poslankyňa Cigániková, prosím, aby ste uviedli hlasovanie. (Hlasovanie o návrhu poslanca Národnej rady Slovenskej republiky Martina Čepčeka na vydanie zákona, ktorým sa mení a dopĺňa zákon Slovenskej národnej rady č. 73/1986 Zb. o umelom prerušení tehotenstva v znení neskorších predpisov a ktorým sa menia a dopĺňajú niektoré zákony , tlač 990.)
Ivan, Miroslav, poslanec NR SR (2019-09-18):
Ďakujem za slovo. Chcel by som len vyjadriť názor k tomuto návrhu zákona a aj odôvodniť, prečo takýto návrh nemôžeme podporiť. Opäť, ja viem, že cestovný ruch je pre stranu SNS veľmi sexi a silne sexi téma, dokola predkladáte zákony, ktoré, súvisiace s cestovným ruchom, ale tu narúšate súťaž, podnikateľskú súťaž medzi tými, ktorí investovali zo svojich, zaťažili sa úvermi, a tými, ktorí budú čerpať dotácie na svoje hotely a strediská cestovného ruchu. S týmto rozhodne nemôžeme súhlasiť. Vy robíte precedens, že narúšate súťaž medzi tými, ktorí, ktorých môžte, ktorí už existujú, majú nabraté úvery, sú investične zaťažení, a teraz prídu na trh noví, ktorí takéto zá..., takéto, takúto záťaž mať nebudú. A mudú mať..., a budú mať problémy, pretože môžu ponúknuť úplne iné ceny spotrebiteľom, zákazníkom ako tí, ktorí musia svoje už nabraté úvery financovať. Druhá vec, čo ma prekvapilo, vy ste v dôvodovej alebo pri pre predstavení tejto novely uviedli, že nebude mať vplyv na verejné financie, tak toto by som chcel vysvetliť, ako to nebude mať vplyv, keď, keď budete dotácie aj z ministerstva dopravy posielať na lyžiarske strediská, hotely a iné rekreačné zariadenia, a budú to peniaze, ktoré by mali ísť do cestnej alebo železničnej infraštruktúry. Ďakujem vopred za odpoveď na túto otázku.
J. Halecký, poslanec: (2009-02-13):
Chcem ešte pripomenúť, že aj ja vidím, že v oblasti Zákonníka práce je priestor, kde by sa mohli prijať opatrenia, ktoré pomôžu ľuďom, hlavne tým, ktorí stratili prácu, tí, čo sú ohrození, a hlavne by vyriešilo situáciou to u vyšších vekových skupín, ktoré nevedia podnikať, ktorí nevedia sa rozhodnúť cestovať za prácou ďalej, takže túto kategóriu je potrebné riešiť čím skôr. Ďakujem.
Blanár, Juraj, podpredseda NR SR (2022-10-26):
Na vaše vystúpenie jedna faktická poznámka. Pán predseda Krúpa, nech sa páči.